Rettens dom (Fjerde Afdeling) af 23. november 2011 – Jones m.fl. mod Kommissionen

(Sag T-320/07)

»EKSF-traktaten – levering af kul til elindustrien i Det Forenede Kongerige – forkastet klage over påstået anvendelse af diskriminerende købspriser – Kommissionens beføjelse til at anvende artikel 4, litra b), KS efter EKSF-traktatens udløb på grundlag af forordning (EF) nr. 1/2003 – vurdering af Fællesskabets interesse – forpligtelser vedrørende oplysning af en klage – åbenbart urigtigt skøn«

1. Retspleje – parternes repræsentation – rettergangsfuldmagt – graden af den krævede præcision (Rettens procesreglement, art. 44, stk. 5) (jf. præmis 52-59)

2. Retspleje – replik – formkrav – underskrevet af en advokat – replik, der indeholder skrivelser, som er affattet af sagsøgerne uden bistand fra en advokat og indgivet direkte til Retten af sagsøgerne – skrivelser efterfølgende kontrasigneret af en advokat – afvisning (statutten for Domstolen, art. 19, stk. 3 og 4; Rettens procesreglement, art. 43, stk. 1) (jf. præmis 63-68)

3. Konkurrence – administrativ procedure – undersøgelse af klager – hensyntagen til Fællesskabets interesse i behandlingen af en sag – bedømmelseskriterier – Kommissionens skøn – grænser – domstolsprøvelse (art. 81 EF og 82 EF; Kommissionens meddelelse 2004/C 101/05) (jf. præmis 73-75)

4. EKSF – bestemmelser vedrørende forskelsbehandling med hensyn til pris og andre købsvilkår – artikel 4, litra b) – tidsmæssigt anvendelsesområde – selvstændig anvendelse efter EKSF-traktatens udløb – direkte virkning [art. 4, litra b), KS og art. 63, stk. 1, KS; art. 81 EF og 82 EF; Rådets forordning nr. 17 og nr. 1/2003] (jf. præmis 84-90)

5. Konkurrence – administrativ procedure – undersøgelse af klager – beslutning om at henlægge en klage begrundet med, at sagsøgeren kan indbringe sagen for en national ret – lovligt – betingelser (art. 81 EF og 82 EF) (jf. præmis 92-94)

6. Konkurrence – administrativ procedure – undersøgelse af klager – vurdering af Fællesskabets interesse i behandlingen af en sag – hensyntagen til, at den kritiserede praksis er ophørt – betingelser (art. 81 EF og 82 EF; Kommissionens meddelelse 2004/C 101/05) (jf. præmis 98)

7. Konkurrence – administrativ procedure – undersøgelse af klager – pligt til at foretage en undersøgelse og ved beslutning træffe afgørelse om eksistensen af en overtrædelse – foreligger ikke (Rådets forordning nr. 1/2003; Kommissionens forordning nr. 773/2004) (jf. præmis 112-116)

8. Retspleje – sagsomkostninger – den vindende part pålægges at bære sine egne omkostninger og betale sagsøgernes omkostninger (Rettens procesreglement, art. 87, stk. 3 og 4) (jf. præmis 154-158)

Angående

Påstand om annullation af Kommissionens beslutning SG-Greffe (2007) D/203626 af 18. juni 2007 om anvendelse af artikel 7 i Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til [artikel 81 EF og 82 EF] (EUT L 123, s. 18), hvorved den forkastede sagsøgernes klage om tilsidesættelse af EKSF-traktaten (sag COMP/37 037-SWSMA).

Konklusion

1) Europa-Kommissionen frifindes.

2) Kommissionen bærer sine egne omkostninger og betaler de sagsomkostninger, som Glen Jones, Daphne Jones og Fforch-Y-Garon Coal Co. Ltd har afholdt.